Litae

Litae (Graece Λιταί 'Preces') sunt figurae mythologicae, mulieres pedibus claudae, quae noxas ab Ate commissas corrigere contendunt. Cum Homerus has in Iliadis libro IX Iovis "coras" (κούρας) esse dicat, nec numerum nec matrem indicet, nescimus, utrum filiae an puellae ancillaeve Iovis sint. Utique Aten, Iovis filiam fugatam, aequis passibus sequi contendunt malisque ab ea factis mederi conantur. Quodsi quis eas repudiaverit, noxam ab Ate genitam concipere cogetur. Litae ab Homero his versibus describuntur (Il. 9.502-512):

Etenim Litae sunt Iovis filiae magniclaudaeque rugosaeque strabaeque oculo,quae Aten ut passibus aequis sequantur curant. Ate vero, robustaque et praepes, ideo omnesmultum praecurrit et totam per terram properatlaedere homines. Litae autem medentur postmodum. Qui veritus erit Iovis filias propius euntes,eum valde adiuvabunt precantemque audient.Quodsi quis abnuerit dureque recusaverit,precantur Litae Iovem Saturnium adeuntes,ut Ate istum insecuta laedat poenam soluturum.

 Bibliographia 
 Arieti, James A. Homer's Litae and Ate. Classical Journal 84, 1988-1989, 1-12.
 Yamagata, Naoko. Phoenix's speech - Is Achilles punished? Classical Quarterly 41, 1991, 1–15.  
 Yamagata, Naoko. Disaster revisited: Ate and the Litai in Homer's «Iliad». Personification in the Greek world: from antiquity to Byzantium (ed. Emma J. Stafford & Judith Herrin), 21-28. Aldershot: Ashgate, 2005.

Categoria:Mythologia Graeca
Categoria:Personificationes